Uppopallo
Uppopallo on taktinen ja nopea kontaktilaji, jota pelataan syvissä, useimmiten uimahallien hyppyaltaissa. Uppopalloa pidetään kovana lajina, koska pääosin peli tapahtuu uima-altaan pohjassa noin 4 metrin syvyydessä. Pelaaminen kuitenkin onnistuu, vaikkei olisi kovakuntoinen. Yksinkertaistettuna päämääränä pelissä on tarkoitus saada uppoava pallo allaspäätyjen pohjassa oleviin koreihin.
Unnukka
Järveä luonnehtii rikkonaisuus ja erittäin runsas saarien määrä; sen yli 400 saaresta mainittavia ovat Leppäsalo, Timonsalo, Tiheänsalo, Tervassalo, Pöyhönsaari ja Tanskansaari. Leppäsalo, joka on pinta-alaltaan yli 10 km², erottaa pohjoiset Voipaanselän ja Saviveden altaat varsinaisesta Unnukan altaasta. Jos lähes samassa tasossa oleva Savivesi luetaan Unnukkaan, saadaan yhteispinta-alaksi noin 110 km². Suuria selkiä ovat Paloisselkä, Änäkänselkä ja Kinkamonselkä, joiden itäpuolella sijaitsee Soisalon laaja saari. Sokkeloisella järvellä on rantaviivaa 478 km. Matalahkon järven keskisyvyys on 6,3 m; suurin syvyys, 41 m, on mitattu järven länsiosasta Timonselältä.